google/wiki40b huggingface dataset:
Detektyvas Belis

Turinys

Į komisarą Belį kreipiasi įtakingas advokatas Fontana, siūlydamas nedidelį „privatų užsakymą“: šio sūnus Mino susidėjo su foto modeliu iš Anglijos Sende Bronson ir, jo teigimu, stengiasi vilioti iš jo pinigus. Advokatas prašo Belio anuliuoti Sendės vizą išsiusti ją iš šalies, taip pat patikrinti sūnaus draugo Romanio reputaciją, nes Mino, padedamas pamotės Veros, ketina investuoti į šio verslą. Belis paima siūlomus pinigus ir imasi darbo:  prigąsdina Sendę, kad jau rytoj išsius ją iš šalies, ir nuvažiuoja pas Romanį, kurį randa nušautą. Įtarimas krinta ant Mino bei ant Sendės, kuri anksčiau buvo Romanio meilužė, nes bute Belis randa ir spėja pasiimti nuogos moters nuotrauką, kurios dalis su veidu yra nuplėšta. Įtariamaisiais tampa Sendė, Fontanos žmona Vera, Romanio draugė manekenė ir narkomanė Emanuelė, taip pat pats Belis, kuris pirmąjį policija rado prie kūno. Galiausiai Sendė prisipažįsta, kad nuotraukoje ji ir kad buvo šantažuojama Romanio, o Mino vyko kartu, norėdamas padėti gauti negatyvą, tačiau šis jau buvo miręs. Netrukus Sendė randama negyva, o Beliui vis daugiau įtarimų kelia Vera, kurios žuvusi sesuo anksčiau taip pat buvo advokato Fontanos žmona...
Vidutinio nuotolio bėgimas

Vidutinio nuotolio bėgimas – lengvosios atletikos bėgimo rungčių grupė, kurios distancijų ilgis siekia nuo 600 m iki 3000 m. Svarbiausiose varžybose vyksta 800 m, 1500 m ir 3000 m rungtys.
Jūra (1990-1995)

Jūra – Lietuvos jūrininkų sąjungos ir Lietuvos kultūros fondo klubo „Budys“ dvimėnesis žurnalas, leistas 1989–1991 m. Klaipėdoje ir 1995–1996 m. Vilniuje.

Istorija

Leistas kaip atkurtas 1935–1939 m. ėjęs to paties pavadinimo leidinys. Steigėjas Ignas Pikturna. Leido žurnalo „Jūra“ paramos fondas. Tiražas 1990 m. – 10 000-15 000 egz. 1996 m. – 2000 egz. 
Atgimusios „Jūros“ redkolegiją sudarė jūrų kapitonai ir jūros romantikai Algimantas Patašius, Matas Velička, geografas Vytautas Gudelis. Pavyko rasti kompetentingų autorių, kurie sugebėjo pateikti daug patrauklių straipsnių iš Lietuvos ir pasaulio jūreivystės istorijos, blaiviai įvertinti tuometinę jūros reikalų padėtį šalyje, pateikti pasiūlymų. Deja, žurnalas „Jūra“ nesudomino plačiosios visuomenės, nors buvo platinamas nuo Klaipėdos iki Vilniaus. Jo leidybai pradėjo stigti lėšų, o rimtų rėmėjų, vyriausybei atėmus įmonių apyvartines lėšas, neatsirado. Žurnalas nustojo gyvavęs. Dar kartą „Jūrą“ atgaivinti, remiamas Lietuvos jūrų laivininkystės, bandė Ignas Pikturna, kuris išleido kelis „Jūros“ numerius.
Adolfas Nausėda

Biografija

1971 m. baigė Šilutės 1-ąją vidurinę mokyklą. VŠĮ „Šilutės krepšinis“ (2004-2010 m.), UAB „Skaitiklis“ direktorius.
Nuo 2002 m. Liberalų demokratų partijos, Partijos Tvarka ir teisingumas (liberalai demokratai) narys; nuo 2011 m. kovo narystė sustabdyta.
2007 m. išrinktas į Šilutės rajono savivaldybės tarybą, mandato atsisakė.
Sutuoktinė Irina, 2004 m. Liudmila, vaikas Robertas.
Rosa Luxemburg

Biografija

Gimė 1871 m. kovo 5 d. Lenkijos žydų šeimoje. Buvo penktasis ir jauniausias vaikas šeimoje. 1873 m. šeima persikėlė į Varšuvą. Nuo 1880 m. mokėsi Varšuvos mergaičių gimnazijoje. Jau nuo 16 metų dalyvavo revoliuciniame judėjime. Dėl dalyvavimo pogrindinėje socialistinės Proletariato partijos veikloje, buvo persekiojama Lenkijos policijos ir 1889 m. emigravo į Šveicariją. 1889–1892 m. Ciuricho universitete studijavo gamtos mokslus ir politinę ekonomiką, 1892–1894 m. – teisę, 1898 m. apgynė daktarinę disertaciją „Pramonės vystymasis Lenkijoje“.
1892 m. – lenkų leidyklos Paryžiuje darbuotoja, žurnalistė. 1893–1906 m. Lietuvos ir Lenkijos socialdemokratijos, vėliau – Lenkijos ir Vokietijos socialdemokratų veikėja. 1906 m. suimta Varšuvoje, bet netrukus paleista dėl sveikatos. 1907 m. aktyviai dalyvavo Štutgarte vykusio Antrojo Internacionalo veikloje. Išvyko į Vokietiją. Iki Pirmojo pasaulinio karo vadovavo radikaliam kairiosios opozicijos sparnui partijoje. 1914 m. rugpjūtį įkūrė marksistinę „Spartako“ grupę, kuri agitavo už Pasaulinę proletarų revoliuciją. Po 1915 m. vasario 18 d. vykusio mitingo Frankfurte, kuriame aktyviai pasisakė buvo vieneriems metams uždaryta į kalėjimą. 1916 m., praėjus keliems mėnesiams po paleidimo, buvo suimta ir nuteista dar dviems su puse metų kalėjimo. Net ir įkalinta tęsė agitacinę ir propagandinę veiklą. Nuo 1918 m. gruodžio kartu su K. Lybknechtu organizavo Vokietijos komunistų partijos įkūrimą. Sveikino 1919 m. pradžioje Berlyne prasidėjusį kairiųjų darbininkų Spartakininkų sukilimą.
1919 m. sausio 16 d. naktį Laisvojo korpuso kareivių suimta, nužudyta ir įmesta į Landsvero kanalą. Birželio 13 d. palaidota Friedrichsfeldo kapinėse kartu su kitais nužudytais revoliucionieriais. 1919 m. nužudytas ir jos vyras Leo Jogiches Tiška.
1912 m. parašė teorinį veikalą „Kapitalo kaupimas“. Apie 700 straipsnių, pamfletų ir knygų autorė.
Barbasena

Istorija

Barbasena įkurta XVIII a. pab. Miesto teisės suteiktos 1840 m. Ilgą laiką tai buvo svarbus transporto centras tarp kasyklų.
Arvydas Genys

Arvydas Genys (g. 1954 m. rugsėjo 20 d. Panemunyje, Rokiškio raj.) – poetas, prozininkas.
Išleido eilėraščių rinkinius „Žemiškas mūsų likimas“ (1981 m.), „Gyvenimas – vanagas“ (1990 m.), autobiografinį romaną „Maištas prieš giminę“ (2002 m.). A. Genio eilėraščiuose kalbama apie tėviškę, miestą, meilę. Poezija perdėm literatūriška, kartais atvirai publicistiška.
Rugpjūčio 31

Vardadieniai

Izabelė – Raimundas – Raimunda – Vilmantas – Vilmantė
Sudetai

Sudetai (vok. Sudeten; lenk. Sudety; ček. Sudety) – kalnai Vokietijoje, Lenkijoje ir Čekijoje, tarp Rūdinių kalnų ir Beskidų.
Sudetų ilgis iš šiaurės vakarų į pietryčius apie 300 km, vidutinis plotis apie 50 km. Didžiausias aukštis 1603 m (Snežkos kalnas Krkonošių kalnagūbryje).
Sudetuose prasideda Elbė, Oderis, Morava, Neisė. Sudetų kalnuose du Krkonošės nacionaliniai parkai (Lenkijoje ir Čekijoje).
Sudetų kalnai paprastai skirstomi į Rytų Sudetus, Centrinius Sudetus ir Vakarų Sudetus. Didesnieji kalnagūbriai yra Jizeros, Krkonošių, Orlicos, Bistricos, Snežniko, Lužicos, Jesenikų.

Geologija

Sudetai geologiškai galėtų būti skirstomi į du masyvus – Vakarų Sudetus ir Rytų Sudetus. Jų riba nesutampa su geografiniu šių kalnų masyvo riba. Kalnyną sudaro įvairaus amžiaus uolienos nuo prekabro iki kainozojaus.
Sudetai iškilo kaledoniškos ir herciniškos kalnodaros metu. Tada prasidėjo nuosėdinių, vulkaninių ir intrūzinių uolienų metamorfizacija. Vėliau susidariusios uolienos buvo 200 mln. metų ardomos. Per šį laikotarpį Sudetai buvo beveik nudenuduoti. Jų vietoje pradėjo kauptis įvairios nuosėdinės uolienos, daugiausia smiltainis. Atėjus alpininės kalnodaros etapui visas masyvas buvo suraižytas tektoniniais lūžiais ir iškeltas į skirtingus aukščius. Pradėjo formuotis intruzinės uolienos (Granitas, Bazaltas, Porfyras), taip pat vulkaninės ir nuosėdinės uolienos.
Sudetuose randama akmens anglies, vario rūdos, arsenopirito, barito, mineralinių versmių.
Alfa Romeo 158

Alfa Romeo 158/159 Alfetta – vienas sėkmingiausių Formulės 1 automobilių. Jis dalyvavo 54 lenktynėse, iš kurių nugalėjo net 47. Jis dažnai vadinamas Alfetta (it. mažoji Alfa Romeo).
1938 m. sukurto Alfa Romeo 158 modelio pagrindinis kūrėjas tapo italas Gioacchino Colombo. Alfa Romeo 158 buvo sukurtas dar prieš debiutinį 1950 m. sezoną ir debiutavo tarptautinėse lenktynėse 1938 m. Jis naudojo 1.5 l 8 cilindrų variklį. Formulėje 1 automobilį vairavo tokie lenktynininkai kaip Juanas Manuelis Fangio, Nino Farina ir Luigi Fagioli, tad pirmuose dvejuose Formulės 1 sezonuose Alfa Romeo 158 ir patobulinta jo versija 159 neturėjo sau lygių.
1952 m. sezonas vyko pagal Formulės 2 taisykles, tad Alfa Romeo 158/159 nebebuvo naudojamas.
Maurice Ravel

Biografija

Ravelis gimė 1875 metų kovo 7 d. Sibūre, mirė 1937 m. gruodžio 28 dieną Paryžiuje. 1905 m. baigė Paryžiaus konservatoriją. Nuo 1922 m. daug koncertavo Europos ir Amerikos šalyse, kur kaip pianistas ir dirigentas atlikdavo savo kūrinius.
Veo elektrinė

Istorija

2007 m. pradėti pirmojo bloko statybos darbai, o 2009 m. jėgainė pradėjo oficialiai dirbti. 2014 m. pradėtas antrojo reaktoriaus statybos projektas.
Elektrinės 70 m aukščio kaminą pastatė suomių kompanija „Noviter“.
Sirenos (mitologija)

Painiojimas

Dažnai sirenos painiojamos su undinėmis, kurios turi irgi gražų balsą bei pražudo jūreivius, bet jos yra pusiau moterys, pusiau žuvys. Prancūzų kalboje jas netgi apibūdina vienas ir tas pats žodis.
FK AGMK

Istorija

Klubas įkurtas 2004 m. Žaidžia uzbekų Superlygoje.
Amonio nitratas

Gamyba

Amonio nitratas gaminamas sumaišant azoto rūgšties ir amoniakinio vandens proporcijom 1:1 pagal molius. Jei rūgštis koncentruota, tai ją reikėtų pilti pamažu, kad reakcijos mišinys labai neužkaistų. Išgarinus vandenį ir gaunamas amonio nitratas.
Šidzuoka (miestas)

Istorija

2005 m. miestui suteiktas valstybinio pavaldumo miesto statusas.

Sportas

2002 m. vyko XVII pasaulio futbolo čempionatas.
Reda Kneizevičienė

Biografija

1991 m. baigė Marijampolės pedagoginę muzikos mokyklą, kaimo kapelos vadovė; 2006 m. Vytauto Didžiojo universiteto religijos mokslų bakalauras; 2010 m. Lietuvos žemės ūkio universiteto vadybos ir verslo administravimo magistras.
Sūduvos vietos veiklos grupės projektų vadovė.
Naujosios sąjungos Kazlų Rūdos skyriaus narė. Nuo 2011 m. Kazlų Rūdos savivaldybės tarybos narė. 
Antanavo bendruomenės, Kazlų Rūdos savivaldybės bendruomenių asociacijos ir Sūduvos vietos veiklos grupės pirmininkė. Sutuoktinis Gediminas, vaikai Jonas, Rūta, Lukas.
Taichung Futuro FC

Istorija

Klubas įkurtas 2016 m. 2019 m. debiutavo aukščiausioje šalies lygoje.
Žuvies akis

Žuvies akis – Klaipėdos menininkų grupė. Jos veikla apima įvairius meno projektus, pradedant nuo ledo skulptūrų iki įvairių akcijų. Grupė buria jaunuosius menininkus, padeda jiems integruotis į kultūrinį miesto ir šalies gyvenimą, inicijuoja ir įgyvendina įvairius kultūrinius ir meno bei tarptautinio bendradarbiavimo projektus, aktyvina Uostamiesčio meninį gyvenimą.
Menininkų grupės „Žuvies akis“ vadovė Agnija Sarulienė.

Veikla

Grupė „Žuvies akis“ susikūrė 2002 metais. Savo veiklą pradėjo nuo vizualinių projektų. Kiekvienais metais organizuoja tarptautinį šiuolaikinių menų festivalį „PLArTFORMA“, kurio misija – suvienyti skirtingų meno žanrų kūrėjus bei skirtingų regionų ir valstybių meninę patirtį bei saviraišką. „Plartforma“ Klaipėdos miesto savivaldybės buvo pripažintas reprezentaciniu miesto festivaliu.
Menininkų grupė „Žuvies akis“, minėdama 10 metų veiklos jubiliejų, Lietuvos publikai pristatė naują šokio teatrą „PADI DAPI Fish“.
„Žuvies akies“ šokio studijoje vedami užsiėmimai vaikams ir jaunimui.
Satkūnų seniūnija

Geografija

Satkūnų seniūnijos teritoriją kerta tarptautinis automobilių kelias A12/E77 Ryga – Joniškis – Šiauliai – Kaliningradas (kitaip Via Hansetica kelias) ir geležinkelis Ryga – Joniškis – Šiauliai – Kaunas – Varšuva.
Analinis seksas

Analinis seksas (dar vadinamas analine sueitimi) – viena iš seksualinio elgesio formų, kai sustandėjusia varpa įsiskverbiama į išangę. Ši sekso forma praktikuojama vyrų ir moterų, tiek homoseksualių, tiek heteroseksualių porų. Įvairiose kultūrose analinio sekso priimtinumas skiriasi. Analinis seksas plačiai buvo praktikuojamas Vidurinės Azijos šalyse ir Arabijos haremuose.
Analinis seksas yra populiaresnis tarp homoseksualių vyrų,  nors jį mėgsta ir kai kurios heteroseksualios poros.
Analinis seksas laikomas rizikingu dėl tiesiosios žarnos audinių pažeidžiamumo ir joje esančių bakterijų. Analinio sekso metu yra didesnė rizika perduoti ŽIV: „ŽIV perdavimo rizika iš vyro moteriai 20 kartų didesnė analinių santykių metu, nei santykiaujant vaginaliai“.  Nesaugaus analinio sekso metu taip pat galima užsikrėsti įvairiomis lytiškai plintančiomis infekcijomis bei susirgti E. Coli bakterijos sukeliamomis ligomis.
Kitos su analine anga susijusios seksualinio elgesio formos: anilingas – išangės laižymas ir bučiavimas; įsiskverbimas į analinę angą pirštais arba kumščiu; analinės angos stimuliavimas vibratoriais, faloimitatoriais, analiniais kaiščiais; įsiskverbimas į išeinamąją angą prisegamu peniu. Moters įsiskverbimas į vyro išeinamąją angą prisegamu peniu angliškai vadinamas pegging.
Alytaus Vidzgirio pagrindinė mokykla

Istorija

1977 m. sausio mėnesį padėti pamatai Alytaus 8-osios vidurinės mokyklos pastatui. Aplinką tvarkė, sodino medelius būsimieji mokyklos mokytojai ir mokiniai. Statybos baigtos ir mokykla atiduota jos šeimininkams 1977 m. rugpjūtį. 1977 m. rugsėjo 1 d. mokyklos slenkstį peržengė pirmieji mokyklos mokytojai ir mokiniai. Mokyklai vadovavo istorijos mokytojas Petras Kaminskas ir pavaduotojos Z. Burokienė, E. Urbanavičienė, V. Valivonienė. 1980 m. išleista I-oji abiturientų laida, atestatai įteikti 33 abiturientams.
1981 m. mokykloje suburti pirmieji šokių kolektyvai. Tai buvo 4-6 klasių mokiniai, kuriems vadovavo mokytoja Marija Markevičienė. Šokti jiems taip patiko, kad dabar atveda jau savo vaikus į jaunučių grupę.
Pavaduotojais dirbo: Albinas Čebatorius, Leonas Gailius, Violeta Pakalniskienė, Irena Glaveckienė.
1992 m. įkurta mokinių savivaldos organizacija - moksleivių seimas. 1993 m. įkurta mokyklos taryba – mokyklos demokratijos garantas. Pirmoji tarybos pirmininkė G. Malaškevičienė, vėliau vadovavo R. Jauneikienė, V. Manerskienė, mokyklos auklėtinė Daiva Baliukonytė. 1994 m. rugsėjo 1 d. mokykla pavadinta Vidzgirio vidurine mokykla. Tokį pavadinimą sąlygojo geografinė padėtis: mokykla įsikūrusi Vidzgirio gyvenamajame rajone. 1996 m. liepos mėnesį įteisintas mokyklos finansinis savarankiškumas.
1997 m. spalio 25 d. mokykla šventė 20 metų jubiliejų, išleista 18 abiturientų laidų, mokyklą baigė 742 abiturientai. 10 abiturientų mokyklą baigė aukso medaliu, 23 – sidabro. 1997 m. spalio 25 d. išleistas pirmasis mokyklos laisvo ir nepriklausomo laikraščio Savo vietoj numeris. Pirmojo laikraščio numerio redaktorius buvo Karolis Jachimavičius, redaktoriaus pavaduotoja-Vilija Tauraitė, mokytoja Daiva Baliukonytė ir Virginija Margelytė, maketuotojai-mokytojas Vidas Žemaitis ir mokiniai Stasys Ivašauskas ir Juozas Kazakevičius. Pirmąjį numerį sudarė 8 puslapiai. 2000 m. gruodžio mėn. išleistas laikraščio pirmasis priedas moksleivių tėvams pavadinimu Iš arčiau.
2000 m. mokykloje pradėtas įgyvendinti profilinis mokymas, pradinėse klasėse pradėtas ankstyvasis anglų kalbos mokymas, pradėjo veikti priešmokyklinė grupė.
2009 m. Alytaus Vidzgirio vidurinė mokykla išleidžia paskutinę abiturientų laidą ir galiausiai tampa pagrindine.
Jūratė

Jūratė – literatūrinė veikėja, įvardijama esanti jūrų deivė, vyriausioji iš visų undinių.
Nors ir labai populiari yra legenda apie Jūratės ir Kastyčio meilę, tikėtina, kad ji atsirado dėl romantinės literatūros ir Maironio poemos įtakos, ir jos autentiškumas neaiškus. Tą patvirtina ir Norbertas Vėlius, kuris pastebi, kad undinės lietuvių tautosakoje itin retos.
Pirmasis pasakojimą apie Jūratę ir Kastytį išleido Adomas Jucevičius 1842 m. knygoje „Vspomnienia Žmudzi”.
Minima, kad žydrose Baltijos jūros gelmėse stovėjo puikūs Jūratės rūmai. Rūmų sienos buvo iš gryno baltojo gintaro, slenksčiai iš aukso, stogas iš žuvų žvynų, viskas tyriausiais deimantais puošta.
Veneroje deivės garbei pavadintos Jūratės kalvos.
Pagal dievybę sukurtas dažnas lietuviškas vardas Jūratė.
Fritz Scherwitz

Biografija

Gimė 1903 m. rugpjūčio 21 d. Šiauliuose. 1925 m. atvyko į Berlyną, kur dirbo įvairius nekvalifikuotus darbus. 1933 m. lapkričio 1 d. įstojo į SS. II pasaulinio karo metu Vokietijos kariuomenei užėmus Rygą, pradėjo čia dirbti policijos seržantu. Nuo 1942 m. vadovavo SD organizacijos administruojamoms gamykloms Rygoje. Surinkęs apie 1000 Rygos geto žydų privertė juos dirbti savo gamyklose. F. Šervicas neleido savo darbuotojų išvežti į naikinimo stovyklas ir tuo juos iš dalies saugojo. 1944 m. rugsėjį pasitraukė iš Rygos į Vakarų Vokietiją, kur apsimetinėjo žydu. 1948 m. balandžio 26 d. buvo suimtas ir apkaltinas priklausymu SS bei atsakingu už trijų žydų nužudymą. Nuteistas 6 metams kalėjimo, paleistas 1954 m. Vėliau dirbo prekybos agentu, mirė 1962 m. gruodžio 14 d. Miunchene.
Konstantinuvo žydų kapinės

Konstantinuvo žydų kapinės (lenk. Cmentarz żydowski w Konstantynowie) – žydų kapinės Konstantinuvo kaime, ul. Kościuszki gatvėje, šalia katalikų kapinių. Kapinės neaptvertos, paminklų neišlikę.
Įstros aerodromas

Istorija

UAB „Įstros aviaparkas“ įkurtas 2006 m., pertvarkius VŠĮ „Įstros aerodromas“, kurio įkūrėjas ir puoselėtojas lakūnas Vytautas Lapėnas. Šiame aerodrome 2002 m. buvo suorganizuotas tryliktasis Europos akrobatinio skraidymo čempionatas.

Aprašymas

Įstros aviaparkas yra Stanionių kaime, Panevėžio rajone. Aerodromo teritorija yra nutolusi apie 11 km į šiaurę nuo Panevėžio. Patogi strateginė vieta, nes aerodromas įsikūręs visai šalia Via Baltikos magistralės. Į aerodromą nuo Via Baltikos veda 500 m ilgio asfaltuotas kelias. 55 49 39N 024 21 30E Aerodromo teritorijoje yra du kilimo ir tūpimo takai: vienas 600 m × 20 m asfalto ir antras 800 m × 40 m grunto. Aerodromas gali priimti visų tipų iki 5700 kg masės orlaivius. Taip pat aerodromo teritorijoje yra asfaltuota lėktuvų stovėjimo aikštelė, aviaciniai 427 m², 260 m², 577 m² angarai skirti lėktuvų stovėjimui ir remontui. Atskridusiems pilotams ir svečiams sudaromos sąlygos pailsėti, taip pat teikiamos nakvynės bei maitinimo paslaugos. Aerodromas eksploatuojamas visus metus. „Įstros aviaparkas“ siūlo organizuoti įvairius verslo renginius, konferencijas, įmonės šventes, pobūvius ir nakvynę motelyje.
Dalia Jurgaitienė

Biografija

1990 m. baigė Kauno medicinos akademiją, Gydomosios medicinos specialybę. Mažeikių Senamiesčio Pirminės sveikatos priežiūros centro šeimos gydytoja.
2006 m. Krikščionių konservatorių socialinės sąjungos narė.
Nuo 2007 m. Mažeikių rajono savivaldybės tarybos narė.
Sutuoktinis Aurelijus, duktė Julija.
Lelle SK

Istorija

Klubas įkurtas 1990 m. 1996 m. tapo Flora Tallinn klubo dukterine komanda. Tais metais klubas nupirko Tervis Parnu licenciją žaisti aukščiausiojoje lygoje ir pagrindinius „Tervis“ klubo žaidėjus. Tačiau 1997 m. pats Lelės SK klubas perdavė šią licenciją kartu su žaidėjais Tulevik Viljandi klubui (kitai dukterinei Flora Tallinn komandai), nors vėliau tais pat metais ją kartu su žaidėjais perpirko iš FC Lelle klubo (kitais šaltiniais – Vall Tallinn klubo), dar vienos nuo Flora Tallinn klubo priklausančios komandos. Prieš 2000 metų sezoną Lelės SK savo licenciją perdavė eilinei „Flora“ klubo dukterinei komandai FC Valga, o Lelės SK tapo atgijusio Tervis Parnu bazine komanda. Kaip bebūtų, Lelės SK gyvavo dar bent iki 2005 m. rudens.
Kwame Nkrumah

Biografija

Kvamė Nkruma gimė 1902 m. Nkrofulyje, Aukso Krante. Motina – Nianiba . 1930 m. baigęs prestižinę Akros Ačimotos mokyklą, mokėsi katalikiškoje seminarijoje, o vėliau dėstė katalikiškoje mokykloje Aksime. 1935 m. išvyko į Jungtines Valstijas. Ten studijavo Linkolno universitete Pensilvanijoje, 1939 m. įgijo bakalauro laipsnį, 1942 m. baigė Fi Beta Sigma broliją (Phi Beta Sigma) ir įgijo teologijos bakalauro; tais pačiais metais – ir Pensilvanijos universitete mokslų magistro, o 1943 m. – menų ir filosofijos magistro laipsnį. Aktyviai dalyvavo visuomeninėje veikloje, skaitė paskaitas politikos mokslų temomis, buvo išrinktas Amerikos ir Kanados Afrikos studentų organizacijos prezidentu, dalyvavo studentų teatro pastatymuose, studentų laikraštyje The Lincolnian parašė esė apie europiečių vyriausybes Afrikoje.
Gyvendamas JAV K. Nkruma pamokslavo juodųjų presbiterionų bažnyčiose Filadelfijoje ir Niujorke. Skaitė knygas, susijusias su teologija ir politika, privačiai studentus mokė filosofijos. K. Nkruma 1943 m. susitiko ir diskutavo su JAV trockistais intelektualais – iš Trinidado kilusiu C. L. R. James, emigrante iš Rusijos Raja Dunajevskaja bei kinų kilmės amerikiečiu Grace Lee Boggs.
K. Nkruma 1945 m. gegužę atvyko į Londoną studijuoti Londono ekonomikos mokykloje. Po susitikimo su Džordžu Padmoru, Nkruma padėjo organizuoti penktąjį panafrikietišką kongresą Mančesteryje, vėliau įkūrė Vakarų afrikos nacionalinį sekretariatą, siekusį Afrikos dekolonizacijos. K. Nkruma taip pat buvo Vakarų Afrikos studentų sąjungos (WASU) viceprezidentas.
Kvamei Nkrumai garbės daktaro vardus suteikė Linkolno universitetas, Maskvos valstybinis universitetas, Kairo universitetas, Jogailos universitetas, Rytų Berlyno Humboldtų universitetas, kiti universitetai.
Kolumbijos verslo mokykla

Reputacija

2011 m. ši mokykla išrinkta, kaip septinta geriausia pasaulyje, vertinant MBA studijų programą. Kolumbijos universiteto gerbėjai pabrėžia jo absolventų finansų srities žinias ir konkurencinį veržlumą. Be to, Kolumbijos verslo mokykla turi glaudžių ryšių su Volstrytu.
Remiantis žurnalo „Forbes“ duomenimis, maždaug 90 % milijardierių, užsidirbusių MBA laipsnį ir paskui suklestėjusių iš finansų verslo, yra baigę vieną iš trijų Gebenės lygos mokyklų: Vartono verslo mokyklą, Kolumbijos verslo mokyklą arba Harvardą.
Two Prudential Plaza

Two Prudential Plaza – dangoraižis Čikagoje, Ilinojuje. Vienas aukščiausių pastatų Čikagoje.
303 metrų dangoraižis su 64 aukštais pastatytas 1990 metais. 2006 m. gegužės mėn. pastatas parduotas su šalia esančiu One Prudential Plaza už 470 milijonų JAV dolerių.
Pastato adresas: 180 North Stetson Avenue, Chicago, IL 60601.
ÍF Grótta

Istorija

1967 m. klubą įkūrė Garðar Guðmundsson.
Andrusovo paliaubų sutartis

Andrusovo paliaubų sutartis − ATR ir Maskvos Didžiosios Kunigaikštystės sutartis, pasirašyta 1667 m. sausio 30 d. Andrusovo kaime netoli Smolensko. Ši ir Amžinosios taikos sutartis 1686 m. užbaigė 1654-1667 metų ATR-Maskvos karą.

Derybos

1666 m. prasidėjusios derybos dėl faktiško kariuomenių ištuštėjimo baigėsi paliaubomis 13,5 metų laikotarpiui, kurios vėliau pratęstos dar 13 metų. Sutartį pasirašė iš ATR pusės – Jurgis Hlebavičius, iš MDK – Afanasijus Ordin-Naščiokinas.
Diomedas

Trakijos Diomedas

Graikų mitologijoje minimas ir kitas Diomedas Arėjo ir Kirenės sūnus, gyvenęs Trakijoje.
Železnodorožnas (Kaliningradas)

Geografija

Girdava įsikūrusi apibus Priegliaus baseino Ameitos upės. Pro miestą eina geležinkelis Įsrutis–Torūnė (Lenkija), plentai į Karaliaučių, Įsrutį. Veikia plytų, sūrių, sviesto gamyba.

Istorija

Gyvenvietės pradžia – IX a. – XIII a. prūsų bartų medinė pilis. XIII a. jos savininkas didžiūnas Girdavas iš kryžiuočių priėmė krikštą ir jiems perdavė pilį. Sudegintos pilies vietoje 1325 m. kryžiuočiai pastatė mūrinę, bet ją 1336 m., 1347 m., 1366 m. sugriovė Gedimino, Algirdo ir Kęstučio kariuomenės, 1455 m. ir 1485 m. – lenkai.
Girdavos gyvenvietė minima nuo XIV a., Kulmo teisės jai suteiktos nuo 1398 m. 1406 m. miestas apjuostas mūro siena. XIV a. pastatyta katalikų bažnyčia, evangelikų liuteronų bažnyčia, sovietmečiu sugriauta, restauruojama. 1428 m. įsikūrė dominikonų vienuolynas, 1409 m. įsteigta pradžios mokykla. 1469 m. miesto savininku tapo Saksonijos grafas G. fon Šlybenas, apylinkėse įgijęs didelių dvarų. Nuo XVI a. Girdava priklausė Mažajai Lietuvai, 1818–1945 m. – apskrities centras. XIX a. pab. Girdava tapo geležinkelio transporto mazgu, ėmė plėstis. 1945 m. užimta TSRS kariuomenės, nuo 1946 m. priklauso Rusijos fedracijos Kaliningrado sričiai.
Antkalniškių piliakalnis

Aplinkiniai piliakalniai

Batakių piliakalnis 37 km
Kiukiškių piliakalnis 26 kmIžiniškių piliakalnis 28 kmKalnųjų piliakalnis 26 kmBišpilio piliakalnis 8 kmKartupėnų piliakalnis 11 kmKalnėnų piliavietė 8 kmSkirsnemunės piliakalnis 4 km
Maštaičių piliakalnis 5 km